**Препис – извлечение!**

Р Е Ш Е Н И Е № 223

26.03.2021 г.

/ Протокол № 19 /

**ОТНОСНО:** Предложение с вносител Кмета на Община Гурково с вх. № ОС – 65/16.03. 2021 г. - одобряване на бюджетна прогноза за периода 2022-2024 г. на постъпленията от местни приходи и на разходите за местни дейности на Община Гурково.

**МОТИВИ:** В Закона за публичните финанси и в Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково са разписани изискванията по съставянето, приемането и изпълнението на бюджетите, както и съставянето и приемането на бюджетните прогнози. С писмо БЮ № 1/10.02.2021 година Министерството на финансите даде указания за съставянето и представянето на бюджетната прогноза за местните дейности за 2022-2024 година.

В съответствие с изискванията на чл. 83 от Закона за публичните финанси и чл. 27 от Наредбата, кмета на общината разработва бюджетната прогноза в съответствие с указанията дадени от Министерството на финансите и допусканията за развитието на общината в съответствие с общинския план за развитие.

Бюджетната прогноза е разработена в съответствие с чл. 45 от Закона за публичните финанси и чл. 28, ал. 1 от Наредба за условията и реда за съставяне на бюджетна прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково.

Бюджетната прогноза за 2022-2024 година е разработена на база на размера на собствените приходи постъпили по бюджета за последните три години, както и трансферите за местните дейности и целевата субсидия за капиталови разходи разчетени по бюджета на общината със Закона за държавния бюджет на Република България за 2021 година.

Собствените приходи са планирани на база на реалистична оценка и анализ на събираемостта им за няколко предходни години. В приходната част на прогнозата са включените приходите от местните данъци, в границите утвърдени с Наредбата за определяне размера на местните данъци на територията на община Гурково, таксите приети с Наредбата за определяне и администриране на местните такси и цените на услугите, услуги и права предоставени от общината, приходите от разпореждане с общинската собственост, глоби и имуществени санкции и други приходи.

Приходната част на бюджетната прогноза за местните дейности за периода 2022-2024 година възлиза на 1 692 800 лева за 2022 г., за 2023 – 1 731 000 лв. и за 2024 - 1 731 000 лв.

Предвидените собствени приходи са 890 000 лева за 2022 г., 890 000 лв. за 2023 г. и 890 000 лв. за 2024 г.

Прогнозата за постъпления от собствени приходи за 2022 -2024 година е както следва:

* Данъчни приходи - 351 800 лева за 2022 г., 351 800 лева за 2023 г. и 351 800 лв. за 2024 г., при разчетени по бюджета за 2021 година 351 800 лева и изпълнение за 2020 година 332 240 лева;
* приходи и доходи от собственост – 219 000 лева за трите години, при 219 000 лева за 2021 година и изпълнение за 2020 година – 206 903 лева;
* общински такси – 336 200 лева за трите години, при 335 246 лева за 2021 година и изпълнение 300 436 лева за 2020 година;
* глоби, санкции и наказателни лихви – по 19 000 лева за всяка от годините;
* други неданъчни приходи – 8 000 лева;
* Внесени ДДС и други данъци – (-44 000) лева.

Не са планирани средства от продажба на нефинансови активи. Този вид приход е с непостоянен характер. След приемане програмата за разпореждане на имоти общинска собственост и реални имоти за разпореждане, средствата, които ще се реализират чрез продажба ще намерят отражение при планиране на бюджет 2022 г.

В приходната част предвидените разчети за 2022 година от обща изравнителна субсидия в размер на 589 800 лв., трансфери за зимно поддържане 45 000 лева и целеви средства за капиталови разходи в размер на 318 800 лева.

Същите параметри са предвидени и за следващите две години.

Разходната част на бюджета е разработена в съответствие с насоките за разработване на бюджетната прогноза за периода 2022-2024 година, действащите законови и подзаконови нормативни актове и задълженията, произтичащи от поети ангажименти /подписани договори/, както и от решенията на общинския съвет.

Разходите по бюджетната прогноза са ограничени до размера на реалистична оценка за собствените приходи и бюджетните взаимоотношения с централния бюджет, като са съобразени с тенденциите в разходи от предходните години и не е допуснато планиране на разходи, срещу които няма обезпечени очаквани постъпления.

Числеността на персонала се предвижда съобразно приетите бройки с решение на Общински съвет в бюджета на общината за 2021 г.

В разходите са включени разходите за персонал – заплати и осигурителни плащания, издръжка, помощи и обезщетения и капиталови разходи.

Разходната част на бюджетната прогноза за 2022-2024 година възлиза на 1 692 800 лв. за 2022 г., 1 731 000 лв. за 2023 г. и за 2024 г. – 1 731 000 лв., при бюджет за 2021 година в размер на 3 090 679 лева и отчет за 2020 г. – 2 285 579 лева.

Разходната част е разработена по група дейности. Характерно за всички групи е, че за база разходи е взета базата от приетия бюджет за 2021 година. Разходите за персонала – заплати и осигурителни плащания са разработени на база действащите работни заплати за 2021 г.

Първата група е “Изпълнителни и законодателни органи”. В тази група са предвидени разходите за издръжка в дейност “Общинска администрация” и дейност “Общински съвет” за 2022 г. в размер на 495 000 лева при разчетени с бюджета за 2021 година 574 650 лева и отчет за 2020 година в размер на 475 291 лева. За 2023 – 565 600 лева и за 2024 година предвидените средства са 520 400 лева.

За група “Образование” за 2022 г. са предвидени 100 400лева, при приет бюджет за 2021 г. от 101 500 лева. В тази група са предвидени разходите за издръжка на местните дейности – детска градина, както и разходите за поевтиняване на храненето на учениците в училищата на територията на общината. За следващите две години са предвидени за 2023 г. – 99 400 лева и за 2024 г. – 100 400 лева.

В група “Програми, дейности и служби по социалното осигуряване, подпомагане и заетостта” са предвидени средства в размер на 84 100 лева за всяка от годините. Тук са предвидени разходите за възнаграждение и осигурителни вноски на един работник в “Домашен социален патронаж” и разходите за издръжка в същата дейност и в дейностите по клубовете на пенсионера.

В група “Жилищно строителство, благоустройство, комунално стопанство” са предвидени разходи в размер на 455 000 лева за 2022 г., при разчетени по бюджета за 2021 година 1 469 646 лева. В тази група са предвидени разходите за персонал и издръжка във дейностите по благоустрояване, водоснабдяване и канализация, осветление на улици. За 2023 година предвидените средства са 399 000 лева, а за 2024 година 366 700 лева.

В група “Опазване на околната среда” са предвидени средства в размер на 355 300 лева за 2022 г., за 2023 г. предвидените средства са 380 300 лв. и за 2024 г. – 355 300 лв. Разчетени по бюджета за 2021 г. средства са 472 777 лева.

В група “Почивно дело” за 2022 година са предвидени разходи в размер на 6 300 лева, същите параметри са и за следващите две години. Разчетените средства са от очакваните постъпления от туристически данък. През 2021 година по бюджета на общината са 6 315 лв.

В група “Физическа култура и спорт” са предвидени средства за 2022 г. в размер на 25 300 лева при планирани по бюджета за 2020 година 24 750 лева. За 2023 г. са предвидени средства в размер на 25 400 лв. и за 2024 г. – 128 400 лева.

За дейностите в група “Култура” са предвидени средства в размер на 55 800 лв. за 2022 г., за 2023 г. средствата са 55 300 лева и за 2024 г. – 53 800 лева.

В група “Транспорт и съобщения” са предвидени средства в размер на 45 000 лева за 2022 година при приет бюджет за 2020 г. от 51 984 лева, за 2023 година – 45 000 лв. и 2024 година – 45 000 лв.

За „Други дейности по икономиката“ са предвидени средства в размер на 70 600 лева за всяка една от бюджетните години.

Прогнозната програма за капиталовите разходи на Община Гурково за тригодишния период 2022 – 2024 г. е изготвена в съответствие с Общинския план за развитие на община Гурково. В Общинския план за развитие е обърнато внимание на недостатъчната изграденост и състоянието на техническата инфраструктура, включително и тази свързана с опазването на околната среда. Предвид това в инвестиционната програма са включени обекти за подобряване инфраструктурата на Общината, чрез основен ремонт на улици в гр. Гурково и селата Паничерево, Конаре, Лява река и Пчелиново. Предложените в програмата обекти са свързани освен с техническата и със социалната инфраструктура, разпределени по населени места.

Размерът на целевата субсидия за капиталови разходи на Община Гурково за 2021 г. е 318 800 лв. На тази база са прогнозите за капиталови разходи за 2022 – 2024 г. Разпределението е както следва:

**2022 година – 318800 лв.**

Основен ремонт улици в с. Паничерево – 97800 лв.

Основен ремонт на улици в гр. Гурково – 125000 лв.

Основен ремонт на тенис корт в гр. Гурково - 36000

Основен ремонт кметско наместничество с.Димовци – 24000 лв.

Изграждане на кът за отдих в с. Конаре –36000 лв.

**2023 година – 318800 лв.**

Основен ремонт кметско наместничество Лява река – 24000 лв.

Основен ремонт кметско наместничество Пчелиново – 30000 лв.

Основен ремонт улици с.Пчелиново – 54000 лв.

Основен ремонт на улици в гр. Гурково – 125000 лв.

Основен ремонт на улици в с. Димовци – 24800 лв.

Изграждане на кът за отдих в с. Паничерево –36000 лв.

Изграждане на хидромелиоративна система в гр. Гурково – 25000 лв.

**2024 година – 318800 лв.**

Основен ремонт на улици в с. Паничерево – 80000 лв.

Основен ремонт на улици в Лява река – 25000 лв.

Основен ремонт на улици в с. Конаре – 55000 лв.

Изграждане на спортна площадка в гр. Гурково –56000 лв.

Основен ремонт Градски стадион - Гурково – 102800 лв.

В прогнозата 2022-2024 г. съгласно указанията не са планирани разходи за дофинансиране на делегираните от държавата дейности.

На основание чл. 21, ал. 1, т. 12 и ал. 2 от Закона за местното самоуправление и местната администрация, чл. 83, ал. 2 от Закона за публичните финанси и чл. 28, ал. 2 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с горе изложеното, Общински съвет - Гурково

Р Е Ш И:

Одобрява бюджетната прогноза на Община Гурково за периода 2022–2024 година, съгласно приложенията, представляващи неразделна част от решението, както следва:

1.Прогноза за периода 2022-2024 година на постъпленията от местни приходи и на разходите за местни дейности на Община Гурково.

2. Приложение 1а - Прогноза за показателите поети ангажименти и за задължения за разходи за периода 2022-2024 година.

3. Приложение № 6г – Прогноза за общински дълг (вкл. и намеренията за нов) и разходите за лихви по него за периода 2022-2024 година на община Гурково.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 224

26.03.2021 г.

/ Протокол № 19 /

**ОТНОСНО:** Предложение с вносител Кмета на Община Гурково с вх. № ОС – 68/17.03. 2021 г. - актуализация на Годишната програма за управление и разпореждане с имотите - общинска собственост за 2021 год., приета с Решение № 190 / 29.01.2021 г. /Протокол № 16/ на Общински съвет - Гурково.

**МОТИВИ:** Съгласно разпоредбата на чл.8, ал.9 от Закона за общинската собственост – В изпълнение на стратегията за управление на общинската собственост, общински съвет приема годишна програма за управление и разпореждане с имотите – общинска собственост, по предложение на кмета на общината. Програмата се приема най – късно до приемането на бюджета на общината за съответната година и може да бъде актуализирана през годината.

На основание чл.21, ал.2 и чл.21, ал.1, т.12 от Закона за местното самоуправление и местната администрация, чл.8, ал.9 Закона за общинската собственост, чл.4, ал.2 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

Общински съвет актуализира Годишната програма за управление и разпореждане с имотите – общинска собственост за 2021 год., приета с Решение № 190 / 29.01.2021 г. /Протокол № 16/ на Общински съвет – Гурково, като се правят допълнения както следва:

1. В **раздел ІІІ “Б.** Имоти, които Община Гурково има намерение да продаде”, като **добавя нова точка със следното съдържание**:

**т.16** Поземлен имот с идентификатор 22767.207.78 по кадастралната карта и кадастралните регистри на с. Паничерево, общ. Гурково, с площ **10 000 кв.м.,** с трайно предназначение на територията: Земеделска, Начин на трайно ползване: **Изоставена орна земя,** Категория на земята**: 9,** при граници и съседи на целия имот: 22767.207.671, 22767.207.323, 22767.222.640, 22767.207.312, 22767.207.356, 22767.207.77

**Номер по предходен план**: **1.78**

**т.17** Поземлен имот с идентификатор 22767.206.997 по кадастралната карта и кадастралните регистри на с. Паничерево, общ. Гурково, с площ **14 424 кв.м.,** с трайно предназначение на територията: Земеделска, Начин на трайно ползване: **Друг вид земеделска земя,** Категория на земята**: 9,** при граници и съседи на целия имот: 22767.206.984, 22767.206.309, 22767.206.985, 22767.206.986, 22767.206.987, 22767.206.989, 22767.222.640, 22767.206.996, 22767.206.109, 22767.206.91, 22767.206.983

**Номер по предходен план**: **1.90**

**т.18** Самостоятелен обект в сграда с идентификатор 18157.501.975.1.26 по кадастралната карта и кадастралните регистри на гр. Гурково, с площ **39.00 кв.м.,** с предназначение: **За здравни и социални услуги,** /аптека/, Брой нива на обекта: 1

**АОС №61/10.05.2011г.**

**т.19** Самостоятелен обект в сграда с идентификатор 18157.501.975.1.25 по кадастралната карта и кадастралните регистри на гр. Гурково, с площ **81.00 кв.м.,** с предназначение: **За здравни и социални услуги,** /лекарски кабинет/, Брой нива на обекта: 1

**АОС №60/10.05.2011г.**

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 225

26.03.2021 г.

/ Протокол № 19 /

**ОТНОСНО:** Предложение с вносител Кмета на Община Гурково с вх. № ОС – 69/17.03. 2021 г. - управление на недвижим имот – частна общинска собственост – отдаване под наем на поземлен имот с идентификатор 18157.501.989 по кадастралната карта на гр. Гурково.

**МОТИВИ:**Финансовата политика на Община Гурково спрямо имотите общинска собственост е отдаването им под наем или аренда, с цел ежемесечни приходи към бюджета на общината.

Урегулиран поземлен имот с идентификатор **18157.501.989 по кадастралната карта и кадастрални регистри в гр.Гурково,**с площ **5775 кв.м.,** Трайно предназначение на територията: Урбанизирана. Начин на трайно ползване: Ниско застрояване / до 10 м. /**. Номер по предходен план**: 989, квартал: 64, парцел: ІV,   
ул. “ Прохода “№ 37, е включен в годишната програма на Община Гурково за управление и разпореждане с имоти – общинска собственост през 2021 г. за отдаване под наем в раздел А “ **Имоти, които Община Гурково има намерение да предостави под наем**” под т. 3.

Съгласно чл.14, ал.1-3 от Закона за общинската собственост и чл.20 от Наредбата за реда за придобиване, управление и разпореждане с имоти и вещи – общинска собственост свободни нежилищни имоти – частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем на трети лица от кмета на общината след провеждане на публичен търг или публично оповестен конкурс, освен ако в закон е предвидено предоставянето под наем да се извършва без търг или конкурс. Въз основа на резултатите от търга или конкурса се сключва договор за наем от кмета на общината. Срокът за отдаване под наем на горепосочените имоти се определя от общинския съвет и не може да бъде по-дълъг от 10 години.

На основание чл.21, ал.1, т.8 от Закона за местното самоуправление и местната администрация, чл.14, ал.1-3 от Закона за общинската собственост, чл.20 от Наредбата за реда за придобиване, управление и разпореждане с имоти и вещи – общинска собственост, с оглед необходимостта от стопанисване на имота и във връзка с гореизложеното, Общински съвет – Гурково

Р Е Ш И:

1. Общински съвет дава съгласие да бъде отдаден под наем, чрез публичен търг с явно наддаване, за срок от 10 /десет/ години на недвижим имот - частна общинска собственост, както следва:

Поземлен имот с **идентификатор 18157.501.989** по кадастралната карта на гр. Гурково **с площ 5775 кв.м.** /пет хиляди седемстотин седемдесет и пет кв.м./ Трайно предназначение на територията: Урбанизирана. Начин на трайно ползване: Ниско застрояване /до 10м./, при граници на целия имот поземлени имоти с идентификатори: 18157.88.773, 18157.82.958, 18157.265.12, 18157.501.967

Номер по предходен план: **989/** девет осем девет /, квартал **64** /шестдесет и четири/, парцел **ІV** четвърти/.

2. Одобрява предложената пазарна оценка, както следва: за ПИ 18157.501.989 по КККР на гр.Гурково в **размер на 16 830.00 лв. /**шестнадесет хиляди осемстотин и тридесет лева**/ без ДДС- годишен наем за целия имот или 1402,50 /**хиляда четиристотин и два лева и петдесет ст./ без ДДС - **месечен наем за целия имот**, **като първоначална тръжна цена,** изготвена от лицензиран оценител на имоти Стоянка \*\*\*\*\*\*\*\*\*\* Манолчева- Николова, гр. Стара Загора

3. Определя стъпка за наддаване 10 %.

4. Упълномощава Кмета на Община Гурково да организира и проведе търга и сключи договор за отдаване под наем на горепосочения имот с лицето спечелило търга

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 226

26.03.2021 г.

/ Протокол № 19 /

**ОТНОСНО:** Предложение с вносител Кмета на Община Гурково с вх. № ОС - 72/17.03. 2021 г. - управление на недвижим имот – частна общинска собственост – отдаване под наем на поземлен имот с идентификатор 18157.501.958 по кадастралната карта на гр. Гурково.

**МОТИВИ:** Финансовата политика на Община Гурково спрямо имотите общинска собственост е отдаването им под наем или аренда, с цел ежемесечни приходи към бюджета на общината.

Урегулиран поземлен имот с идентификатор **18157.501.958 по кадастралната карта и кадастрални регистри в гр.Гурково,**с площ 2902 кв.м., Трайно предназначение на територията: Урбанизирана. Начин на трайно ползване: Ниско застрояване / до 10 м. /**. Номер по предходен план**: 989, квартал: 64, парцел: ІІІ,   
ул. “ Прохода “№ 39, е включен в годишната програма на Община Гурково за управление и разпореждане с имоти – общинска собственост през 2021 г. за отдаване под наем в раздел А “ **Имоти, които Община Гурково има намерение да предостави под наем**” под т. 2.

Съгласно чл.14, ал.1-3 от Закона за общинската собственост и чл.20 от Наредбата за реда за придобиване, управление и разпореждане с имоти и вещи – общинска собственост свободни нежилищни имоти – частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем на трети лица от кмета на общината след провеждане на публичен търг или публично оповестен конкурс, освен ако в закон е предвидено предоставянето под наем да се извършва без търг или конкурс. Въз основа на резултатите от търга или конкурса се сключва договор за наем от кмета на общината. Срокът за отдаване под наем на горепосочените имоти се определя от общинския съвет и не може да бъде по-дълъг от 10 години.

На основание чл.21, ал.1, т.8 от Закона за местното самоуправление и местната администрация, чл.14, ал.1-3 от Закона за общинската собственост, чл.20 от Наредбата за реда за придобиване, управление и разпореждане с имоти и вещи – общинска собственост и с оглед необходимостта от стопанисване на имота и във връзка с гореизложеното, Общински съвет – Гурково

Р Е Ш И:

1. Дава съгласие да бъде отдаден под наем, чрез публичен търг с явно наддаване, за срок от 10 /десет/ години на недвижим имот - частна общинска собственост, както следва:

Поземлен имот с **идентификатор 18157.501.958** по кадастралната карта на гр. Гурково **с площ 2902 кв.м.** Трайно предназначение на територията: Урбанизирана. Начин на трайно ползване: Ниско застрояване /до 10м./, при граници на целия имот поземлени имоти с идентификатори: 18157.88.773, 18157.82.494, 18157.265.12, 18157.501.989

Номер по предходен план: **989/** девет осем девет /, квартал **64** /шестдесет и четири/, парцел **ІІІ** /трети/.

2. Одобрява предложената пазарна оценка за ПИ 18157.501.958 по КККР на гр.Гурково, в **размер на 8460,00 лв. /**осем хиляди четиристотин и шестдесет лева**/ без ДДС - годишен наем за целия имот или 705,00 /**седемстотин и пет лева/ без ДДС **месечен наем за целия имот**, **като първоначална тръжна цена,** изготвена от лицензиран оценител на имоти Стоянка \*\*\*\*\*\*\*\*\* Манолчева- Николова, гр. Стара Загора

3. Определя стъпка за наддаване 10 %.

4. Упълномощава Кмета на Община Гурково да организира и проведе търга и сключи договор за отдаване под наем на горепосочения имот с лицето спечелило търга.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 227

26.03.2021 г.

/ Протокол № 19 /

**ОТНОСНО:** Предложение с вносител Кмета на Община Гурково с вх. № ОС – 71/17.03. 2021 г. - учредяване възмездно право на строеж, за жилищно строителство, върху недвижим имот – частна общинска собственост, с идентификатор 18157.501.2013 по кадастралната карта и кадастралните регистри на гр. Гурково.

**МОТИВИ:** Съгласно чл. 37, ал. 1 от Закона за общинската собственост, право на строеж върху имот – частна общинска собственост, се учредява след решение на общински съвет от кмета на общината чрез публичен търг или публично оповестен конкурс и съобразно предвижданията на влязъл в сила подробен устройствен план.

Недвижим имот – частна общинска собственост, представляващ: поземлен имот с **идентификатор 18157.501.2013** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, с адрес на поземления имот: ул. „Здравец” № 33, гр. Гурково, п.к. 6199, Площ на имота: **303кв.м. /**триста и три кв.м./ Трайно предназначение на територията**: Урбанизирана**. Начин на трайно ползване: **Ниско застрояване /до 10 м./,** при граници и съседи на целия имот: 18157.501.809, 18157.501.2014, 18157.501.957, 18157.501.956, 18157.501.808,

**Номер по предходен план**: **956,** квартал 67 / шестдесет и седем /, парцел: IХ /девети/

е включен в раздел ІІІ “В” – Имоти, върху които Община Гурково има намерение да учреди възмездно право на строеж и право на ползване” на Годишната програма за управление и разпореждане с имоти - общинска собственост под т. 17.

Подробният устройствен план предвижда застрояване в района „За жилищно строителство” .Имотът не се използва от общината, поради което може да бъде предмет на учредяване на възмездно право на строеж. За възмездното учредяване на право на строеж за жилищно строителство върху недвижим имот – частна общинска собственост, представляващ **поземлен имот с** **идентификатор 18157.501.2013** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, с адрес на поземления имот: ул. „Здравец” № 33, гр. Гурково е изготвена пазарна цена от лицензиран оценител на имоти – Стоянка \*\*\*\*\*\*\*\*\* Манолчева-Николова, гр. Стара Загора.

На основание чл.21, ал.1, т.8 от ЗМСМА, чл.37, ал.1 от ЗОС и чл.43, ал. 1, т.3 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

1. **дава** **съгласие** да се учреди възмездно право на строеж, за построяване на едноетажна жилищна сграда със застроена площ до **100 кв.м./**сто кв.м./ и разгъната застроена площ /РЗП/ до 100кв.м. /сто кв.м./, при условията на плана за застрояване /ПЗ/ и одобрени от Община Гурково проекти и издадени от същата разрешения за строеж, която сграда да се изгради върху имот – частна общинска собственост, описан по кадастралната карта и кадастралните регистри на гр.Гурково, **чрез публичен** търг с явно наддаване, представляващ:

Недвижим имот – частна общинска собственост представляващ: поземлен имот с **идентификатор 18157.501.2013** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, с адрес на поземления имот: ул. „Здравец” № 33, гр. Гурково, п.к. 6199, Площ на имота: **303кв.м. /**триста и три кв.м./ Трайно предназначение на територията**: Урбанизирана**. Начин на трайно ползване: **Ниско застрояване /до 10 м./,** при граници и съседи на целия имот: 18157.501.809, 18157.501.2014, 18157.501.957, 18157.501.956, 18157.501.808

**Номер по предходен план**: **956,** квартал 67 / шестдесет и седем /, парцел: IХ /девети/

1. **ОПРЕДЕЛЯ** изготвената пазарна цена от лицензиран оценител на имоти – Стоянка \*\*\*\*\*\*\*\*\* Манолчева-Николова, гр. Стара Загора **в размер на 1800,00 лв.** /хиляда и осемстотин лева/ **без ДДС** за **първоначална тръжна цена**, за учредяване възмездно право на строеж на жилищна сграда
2. **Определя** стъпка за наддаване 10 %;
3. **Упълномощава** Кмета на Община Гурково да организира и проведе публичен търг с явно наддаване за учредяване възмездно право на строеж, на жилищна сграда върху описания по-горе недвижим имот, след което да сключи договор с лицето, спечелило търга.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 228

26.03.2021 г.

/ Протокол № 19 /

**ОТНОСНО:** Предложение с вносител Кмета на Община Гурково с вх. № ОС– 63/11.03. 2021 г. - приемане на отчет за изпълнение на Общинска програмата за закрила на детето в Община Гурково за 2020 г.

**МОТИВИ:** Отчета за изпълнение на Общинската програма за закрила на детето е изготвен във връзка с изпълнението на приоритетите и дейностите залегнали в програмата за 2020 г.

Тя регламентира задълженията на всички държавни и общински структури, ангажирани с изпълнението на дейностите по осигуряване и спазване на правата на децата в община Гурково, в съответствие с техния най-добър интерес.

И през 2020г. усилията на всички бяха насочени към подобряване качеството на живот на децата, както и недопускане отпадането им от училище.

Приоритетните в Общинската програма за закрила на детето бяха насочени към подкрепа на всички деца и семейства, а не само на тези, намиращи се в риск.

На основание чл.21, ал.1, т.24, във връзка с ал.2 от Закона за местното самоуправление и местната администрация, Общински съвет - Гурково

Р Е Ш И:

Приема Отчет за изпълнение на Общинска програмата за закрила на детето в община Гурково за 2020 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 229

26.03.2021 г.

/ Протокол № 19 /

**ОТНОСНО:** Предложение с вносител Кмета на Община Гурково с вх. № ОС– 67/17.03. 2021 г. - отчет за изпълнение на “Общинска програма за управление на дейностите по отпадъците на Община Гурково за периода 2015-2020 г.” за 2020 год.

**МОТИВИ:** Общинската програма за управление на дейностите по отпадъците на Община Гурково за периода 2015-2020 г. е разработена в изпълнение на чл.52, ал.1 от Закона за управление на отпадъците (ЗУО), приета с Решение №33/22.12.2015 г. и е основен инструмент за реализиране на Националната политика на местно ниво и решаване на екологични проблеми на територията на общината.

Програмата за управление на отпадъците на община Гурково за периода 2015-2020 година определя рамката за поетапно достигане на стратегическите цели, съответстващи на Национален план за управление на отпадъците 2014-2020 г., чрез изпълнение на мероприятия, дейности и мерки, включени в подпрограми към всяка цел.

Програмата има за цел да отрази актуалното състояние и планиране на дейностите с отпадъците на територията на Община Гурково, в съответствие с нормативните изисквания. Управлението на отпадъците се осъществява с цел да се предотврати, намали и ограничи вредното им въздействие върху човешкото здраве и околната среда. Формулираните цели са съобразени с елементите на Националната програма за управление на отпадъците и Програмата за прилагане на Директива 99/31/ЕС за депониране на отпадъците.

Задачата на програмата е да спомогне за създаване на оптимална екологична обстановка, която да осигурява здравословна жизнена среда на населението в региона.

Настоящият отчет се изготвя на основание чл.52 ал. 9 от ЗУО и включва информация за извършените през 2020 година мероприятия и дейности, чрез които Община Гурково изпълнява изискванията на националното законодателство и местната нормативна уредба по отношение на управление на отпадъците на територията на общината.

На основание чл.21, ал.1, т.24 и ал.2 от Закона за местното самоуправление и местната администрация, във връзка с чл.52, ал. 9 от Закона за управление на отпадъците и чл. 79, ал. 5 от Закона за опазване на околната среда, Общински съвет - Гурково

Р Е Ш И:

1. Приема Годишния отчет за 2020 г. за изпълнение на общинската «Програма за управление на дейностите по отпадъците на Община Гурково за периода 2015-2020 г.»

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 230

26.03.2021 г.

/ Протокол № 19 /

**ОТНОСНО:** Предложение с вносител Председателя на ОбС - Гурково с вх. № ОС - 64/15.03. 2021 г. - приемане на Общинска програма за закрила на детето на Община Гурково за 2021 година

**МОТИВИ:** В Общински съвет - Гурково е внесено писмо с вх.№ ОС – 64 /15.03 2021 г. от Стоянка Стоянова – Директор на Дирекция “Социално подпомагане” – гр.Гурково, с което се предлага да бъде разгледана и приета Общинска програма за закрила на детето на Община Гурково за 2021 година. Програмата е изготвена от Комисия по закрила на детето към Община Гурково, съобразно потребностите на децата и техните семейства и в нея са посочени приоритети, оперативни цели, дейности, отговорни институции и предвидени финансови средства.

На основание чл.21, ал.1, т.12 от Закона за местното самоуправление и местната администрация, във връзка с чл.3, ал.1 от Правилника за прилагане Закона за закрила на детето, Общински съвет - Гурково

Р Е Ш И:

1. Приема Общинска програма за закрила на детето на Община Гурково за 2021 година.

Участвали в гласуването 12 общ. съветници, гласували „**за**” – 11, „**против**” – няма, „**въздържали се**” – 1.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 231

26.03.2021 г.

/ Протокол № 19 /

**ОТНОСНО:** Предложение с вносител Председателя на ОбС – Гурково с вх. № ОС – 80/24.03. 2021 г. - определяне на представител на Общински съвет – Гурково в комисията по чл.3 от Правилника за организацията и дейността на Общинската комисия по безопасност на движението по пътищата на територията на Община Гурково.

**МОТИВИ:** В Общински съвет – Гурково бе внесено писмо с вх. № ОС – 78/24.03.2021 г. от Зам.- Кмета на Община Гурково с което се уведомява Председателя на ОбС – Гурково, че в изпълнение на чл. 3 от Правилника за организацията и дейността на Общинската комисия по безопасност на движението по пътищата на територията на Община Гурково следва да бъде определен представител на Общински съвет - Гурково в състава на Общинската комисия по безопасност на движението.

На основание чл.21, ал.1, т.23 и ал.2 от Закона за местното самоуправление и местната администрация, Общински съвет - Гурково

Р Е Ш И:

1. Определя Атанас \*\*\*\*\*\*\*\*\* Атанасов – общински съветник за представител

на Общински съвет - Гурково в състава на Общинската комисия по безопасност на движението.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 232

26.03.2021 г.

/ Протокол № 19 /

**ОТНОСНО:** Предложение с вносител Председателя на ОбС – Гурково с вх. № ОС – 81/24.03. 2021 г. - отпускане на финансова помощ на Пенка \*\*\*\*\*\*\*\*\*Николаева - жител на кметство с. Паничерево

**МОТИВИ:** В Общински съвет - Гурково е внесено сведение с вх.№ ОС – 75 /18.03 2021 г. от инж. Атанас Граматиков – Кмет на кметство с. Паничерево с което уведомява, че на 7 месеца е починала дъщерята на Пенка \*\*\*\*\*\*\*\*\* Николаева с ЕГН \*\*\*\*\*\*\*\*\*, жител на с. Паничерево. Посочва се също, че домакинството живее при много тежки социално - битови условия.

Кметът на кметство с. Паничерево се обръща с молба Пенка \*\*\*\*\*\*\*\*\* Николаева – майка на детето, да бъде подпомогната със средства за поемане разходите по транспорта от съдебна медицина до с. Паничерево и поемане на част от разноските по погребението.

В ОбС – Гурково е получено писмо с вх. № ОС – 75/ 19.03.2021 г. от Мариан Цонев - Кмет на Община Гурково с искане да бъдат разгледани възможностите за отпускане на средства за подпомагане на Пенка \*\*\*\*\*\*\*\*\* Николаева.

На основание чл.21, ал.1, т.23, във връзка с ал. 2 от Закона за местното самоуправление и местната администрация и гореизложеното, Общински съвет – Гурково

Р Е Ш И:

Отпуска еднократна финансова помощ в размер на 650 /шестотин и петдсесет/ лв. на Пенка \*\*\*\*\*\*\*\*\* Николаева ЕГН \*\*\*\*\*\*\*\*\* за разходите по транспорта от съдебна медицина до с. Паничерево и част от разноските по погребението на дъщеря и Златка \*\*\*\*\*\*\*\*\* Николаева ЕГН \*\*\*\*\*\*\*\*\*

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**